Tõnu Oja

Tõnu Oja (sündinud 4. juulil 1958 Tallinnas) on eesti näitleja, luuletaja ja laulutekstide autor.

Luuletajana kasutab ta pseudonüümi Laur Lomper.

Haridus
Ta lõpetas 1976. aastal Tallinna 2. Keskkooli ja 1980. aastal Tallinna Riikliku Konservatooriumi lavakunstikateedri IX lennu.

Töökäik ja loominguline töö
Oja oli aastatel 1980–1998 Tallinna Linnateatri näitleja, 1996–1997 ka kirjandusala juhataja, 1998–2003 vabakutseline. Alates 2003. aastast töötab ta Eesti Draamateatris.

Tõnu Oja on mänginud telelavastustes (lastesari "Pätu" 1990, "Intermezzo" 1997), kuuldemängudes ("Vee voog" 1991, "Täna hommikul" 1997, "Üks üsna kummaline armulugu" 2000, "Kas kuulete?" 2000, "Aabitsa kukk" 2006 jt.). Ta on esinenud Eesti Raadio ja Eesti Televisiooni laste‑ ja meelelahutussaadetes (olnud ka stsenarist, lavastaja ja saatejuht).Tõnu Oja. draamateater.ee. Oja on teinud lavastusi – Andrus Kivirähki "Kakand ja kakand" 1998 Endlas ning "Hiired pööningul" 2001, samuti Endlas.Tõnu Oja. Eesti Teatriliit.

Filmograafia
Teleseriaalid

Animafilmid
 1973 "Veealused", teksti lugeja; hääl
 2003 "Karl ja Marilyn", jutustaja
 2003 "Barbarid", hääl
 2006 "Leiutajateküla Lotte", Giovanni 
 2007 "Lõpuõhtu", hääl
 2011 "Lotte ja kuukivi saladus", Kuujänes Rihv 
 2012 "Talvekummitus", hääl
 2012 "Happy Birthday", Robot 
 2019 "Lotte ja kadunud lohed", Svennur 

Mängufilmid

Kirjanduslik tegevus
Ta on tõlkinud näidendeid ja muusikale (Claude-Michel Schönbergi ja Alain Boublili "Hüljatud", koos Villu Kanguriga, saanud tõlkeauhinna), kirjutanud teatriartikleid, luuletusi ja laulusõnu (ansamblitele Zorbas, L'Dorado, Kuldne Trio jt).

Tema kirjanduslik pseudonüüm on Laur Lomper."Tähelaev: Tõnu Oja". Eesti Televisiooni saade ERR-i arhiivis, esmaeeter 10.06.2007

2024. aastal ilmus tal raamat "Vahi kuue paiku vahi kuue paiku. Vaata umbes kell kuus valvuri pintsaku paranduslappe", kuhu on mahutatud valik Laur Lomperi parimatest ja ka tuntumatest tekstidest, samuti Tõnu Oja isiklikumad emotsioonid ja juhtumised.

2025. jõudis müüki luuleraamat “Selle talve päevik”.

Poliitiline tegevus
Tõnu Oja on kandideerinud Eesti kohalike omavalitsuste volikogude valimistel aastatel 1993–2021 erinevates valimisnimekirjades ja erakondades Haaslava vallas ja Harku vallas. Ta on olnud valitud 1993. ja 1996. aastal Haaslava vallavolikogu ja 2017. aastal Harku vallavolikogu liikmeks.Tõnu Oja. Valimiste arhiiv, vaadatud 1. november 2024.

Riigikogu valimistel on ta kandideerinud aastatel 1992, 1995, 1999, 2007 ja 2019, kuid valituks ei ole osutunud.

Ta kandideeris 2023. aasta valimistel Sotsiaaldemokraatliku Erakonna nimekirjas Riigikokku, kogus valimisringkonnas nr 2 (Tallinna Kesklinna, Lasnamäe ja Pirita linnaosad) 328 häält ning ei osutunud valituks.

Isiklikku
Tema vend on näitleja ja lavastaja Rein Oja. Tema abikaasa on Mare Oja, pojad aga näitleja Pääru Oja ja teatritegelane Kaarel Oja.Tõnu Oja: mulle meeldis, kui isa end purju jõi, siis ta muutus lahkeks. menu.err.ee, 1. aprill 2019.

Tunnustus
 1999 Eesti Teatriliidu meespeaosatäitja auhind
 2001 Eesti Teatriliidu meeskõrvalosatäitja auhind (Eesti Draamateatri lavastuse "Aristokraadid" trupile)
 2001 Eesti Teatriliidu sõnalavastuste žürii eriauhind Eesti Draamateatri lavastuse "Aristokraadid" trupile
 2002 Aleksander Kurtna nimeline auhind (koos Villu Kanguriga) 
 2004 Suur Ants, Eesti Draamateatri kolleegipreemia meespeaosatäitjale (Mauno „Aabitsa kukk“, muinasjutuvestja „Lumekuninganna“, Villu „Pehmed ja karvased saavad jalad alla“)
 2009 II preemia ja monoteatrite festivalide direktorite diplom rahvusvaheliselt monoteatrite festivalilt “MonoBaltija” Kaunases Mauno rolli eest lavastuses „Aabitsa kukk“
 2009 grand prix monolavastuste festivalilt „Zvaigzne“ Riias Mauno rolli eest lavastuses „Aabitsa kukk“ 
 2009 Väike Ants, Eesti Draamateatri kolleegipreemia parimale meeskõrvalosatäitjale (Rulling „Vombat“ ja Donis „Pedro Páramo“) 
2010 Raadioteatri näitlejaauhind 
 2012 Valgetähe IV klassi teenetemärk 
 2014 Väike Ants, Eesti Draamateatri kolleegipreemia parimale meeskõrvalosatäitjale (Karl Robert Pusta „Wabadusrist“, Gooper „Kass tulisel plekk-katusel“, Christopher „Hõimud“, Elmo, spordimuuseumi teadur „Kuldne Lurich“) 
2017 Raadioteatri näitlejaauhind (koos Rein Ojaga)

Viited

Välislingid
 Tõnu Oja. Eesti filmi andmebaas.
 Tõnu Oja. IMDb.
 Tõnu Oja Draamateatri kodulehel
 Tõnu Oja. Siin ja praegu. ERR videoarhiiv, 13. veebruar 1997.
 "Tähelaev: Tõnu Oja". Eesti Televisiooni saade ERR-i arhiivis, esmaeeter 10. juunil 2007
 Kairi Prints, "Tõnu Oja 50: ma valin ülemäära", Postimees, 4. juuli 2008
 Villu Kangur, "Tõnu Oja ei tõmba endale enam jama kaela", EPL Laupäev, 28. juuni 2008 
 Andres Laasik, "Tõnu Oja: minust läks see karikas mööda", Eesti Päevaleht, 5. veebruar 2011
 Tiina Kruus, Tõnu Oja: armastust on, aga seda pole kunagi üleliia. epl.delfi.ee, 17. veebruar 2023
 Tõnu Oja ei kutsuks oma sünnipäevale ühtegi sõpra, muidu rikub nende õhtu ära. ekspress.delfi.ee, 25. september 2024

Kategooria:Eesti Draamateatri näitlejad
Kategooria:Tallinna Linnateatri näitlejad
Kategooria:Eesti filminäitlejad
Kategooria:Tallinna Reaalkooli vilistlased
Kategooria:Eesti Muusika- ja Teatriakadeemia vilistlased
Kategooria:Valgetähe IV klassi teenetemärgi kavalerid
Kategooria:Sündinud 1958